Kombinácia liekov
Dobrý deň dr. Mi predpísala ant na uzliny acythromizin sando. Dala som.si 1 tabl, ale bolesti mám veľké. Dala som si teraz valetol 2 tab. Mohla som ich kombinovať. Mám aj flector môžem aj to použiť, ak bude bolesť pretrvávať.
Dobrý deň,
ďakujeme za Vašu otázku.
Medzi liekmi Azitromycin a Valetol nebolo pozorované vzájomné ovplyvnenie účinku. Uvedená kombinácia liekov je bezpečná.
Kombináciou liekov Azitromycin a Flector bola pozorovaná klinicky stredne závažná interakcia v dôsledku ktorej je prítomné riziko toxického pôsoboenia Azitromycinu na sluch. Z toho dôvodu je možné podanie Flectoru iba príležitostne. V prípade potreby opakovaného podávania Vám uvedenú kombináciu bez predošlej porady s lekárom neodporúčam.
Prajem skorú úľavu od ťažkostí.
S pozdravom
PharmDr. Veronika Kiabová